Заняткі па падрыхтоўцы да “міжнару” ў Ліцэі БДУ ў гэтым годзе не спыняліся ні на адзін дзень пасля таго, як у лютым завяршыўся рэспубліканскі турнір. Навучэнцам і іх трэнерам ва ўстанове прадаставілі асобны кабінет, дзе і праходзіла ўся чарнавая падрыхтоўчая работа. Пасля правядзення доследаў у кабінета выгляд быў не зусім прывабны, але гэта з’яўлялася неаспрэчным доказам таго, што фізіка — навука перш за ўсё эксперыментальная.